

Projektas

KAUNO RAJONO SAVIVALDYBĖS TARYBA


SPRENDIMAS
DĖL KAUNO RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS FINANSAVIMO TVARKOS APRAŠO PATVIRTINIMO

2024 m. balandžio 25 d. Nr. TS-
Kaunas

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 
7 straipsnio 16 ir 19 punktais, 15 straipsnio 4 dalimi, Kauno rajono savivaldybės taryba nusprendžia: 
Patvirtinti Kauno rajono savivaldybės jaunimo vasaros užimtumo ir integracijos į darbo rinką programos finansavimo tvarkos aprašą (pridedama).


Savivaldybės meras 																				





















Domantė Sinkevičiūtė, tel. (+370 37) 30 55 93


PATVIRTINTA
			        Kauno rajono savivaldybės tarybos
                                                                                      2024 m. balandžio 25 d. sprendimu Nr. TS-



 SKYRIUS
BENDROJI DALIS

. Kauno rajono savivaldybės (toliau – ir Savivaldybė) jaunimo vasaros užimtumo ir integracijos į darbo rinką programos (toliau – Programa) finansavimo tvarkos aprašu 
(toliau – Aprašas) siekiama didinti jaunimo užimtumą vasaros laikotarpiu, ne ugdymo proceso metu, sudaryti sąlygas jauniems žmonėms įgyti praktinių įgūdžių darbo rinkoje. 
. Programa skirta 14–19 metų amžiaus (įskaitytinai) jaunimui (toliau – jaunimas ir /ar jaunuoliai), kurių deklaruota gyvenamoji vieta yra Savivaldybės teritorijoje. Programa vykdoma nuo liepos 1 d. iki rugpjūčio 31 d., ne ugdymo proceso metu. 
. Programa finansuojama iš Savivaldybės biudžeto ir vykdoma Kauno rajono savivaldybės teritorijoje.
. Programoje vartojamos sąvokos atitinka Lietuvos Respublikos darbo kodekse, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.
 SKYRIUS


. Programos tikslas – sudaryti palankias sąlygas jaunimo užimtumui vasaros atostogų metu (liepos–rugpjūčio mėnesiais) ir praktinių darbo įgūdžių formavimui. 
. Programos uždaviniai:
. didinti jaunimo motyvaciją rinktis sezoninį darbą vasaros atostogų metu, kaip vieną iš užimtumo priemonių;
. padėti jaunimui integruotis į darbo rinką;
. remti darbdavius, pagal Programą įdarbinusius jaunimą, kompensuojant darbo vietos išlaikymą Programoje nustatyta tvarka;
. užtikrinti mentorystę Programos įgyvendinimo metu.
. Įgyvendinant Programą siekiama skatinti bendradarbiavimą su Kauno rajono savivaldybės teritorijoje veikiančiu verslo sektoriumi, pagerinti jaunimo profesinio orientavimo kokybę, užimtumą vasaros laikotarpiu ir prioritetiniu būdu įtraukti į Programos įgyvendinimą jaunimą, kurių šeimos nariai gauna mažesnes pajamas, taip mažinant socialinę atskirtį.

 SKYRIUS


. Programoje gali dalyvauti (toliau – dalyviai):
. darbdaviai:
. Lietuvos Respublikoje įsteigti juridiniai asmenys, kurie veiklą vykdo Savivaldybės teritorijoje (išskyrus valstybės ar savivaldybės įmones, įstaigas);
. Lietuvos Respublikoje įsteigtos kitos organizacijos (ūkininkai), kurios veiklą vykdo Savivaldybės teritorijoje;
. Lietuvos Respublikos piliečiai, kurie verčiasi individualia veikla ir veiklą vykdo Savivaldybės teritorijoje;
. Savivaldybės teritorijoje gyvenamąją vietą deklaravęs jaunimas. Pirmenybė teikiama pirmą kartą dalyvaujančiam jaunimui.
. Programoje negali dalyvauti:
. jaunuoliai, kurie yra įdarbinti anksčiau kaip einamųjų metų birželio 1 d. toje pačioje darbovietėje, kurioje ketina dirbti Programos įgyvendinimo laikotarpiu;
. darbdavio šeimos nariai (pas tą patį darbdavį).

 SKYRIUS


. Informacija apie Programos įgyvendinimą viešinama Savivaldybės interneto svetainėje www.krs.lt. Informaciją ir konsultacijas apie Programos įgyvendinimą teikia savivaldybės administracijos jaunimo reikalų koordinatorius (toliau – Koordinatorius).
. Darbdavių ir jaunimo įsitraukimas į Programą bei vertinimas vykdomas tokia tvarka:
. Savivaldybės interneto svetainėje www.krs.lt skelbiama darbdavių, ketinančių įdarbinti jaunus žmones vasaros atostogų metu, registracija. Registruodamiesi darbdaviai užpildo pateiktą registracijos formą (1 priedas). Registracijai suteikiamas ne daugiau kaip 20 darbo dienų terminas nuo paskelbimo dienos. Registracijos forma siunčiama skelbime nurodytais kontaktais. Užsiregistravusių darbdavių sąrašas viešinamas Savivaldybės interneto svetainėje www.krs.lt; 
. Savivaldybės interneto svetainėje www.krs.lt skelbiama jaunimo, ketinančio dalyvauti Programoje, registracija. Jaunuoliai, išsirinkę iš Programoje užsiregistravusių darbdavių sąrašo, turi registruotis el. paštu jaunimas@krs.lt, pateikdami užpildytą, pasirašytą ir nuskenuotą (ar nufotografuotą) registracijos formą (2 priedas) ir sutikimą dėl asmens duomenų tvarkymo (4 priedas). Registracijai suteikiamas ne ilgesnis kaip 20 darbo dienų terminas nuo paskelbimo dienos;
. Programos dalyvių atitiktį pagal Aprašo 8 ir 9 punktus vertina Savivaldybės administracijos direktoriaus įsakymu sudaryta darbo grupė, kurios darbą organizuoja Koordinatorius. Darbo grupė sudaroma iš Savivaldybės darbuotojų (ne mažiau kaip penkių) ir veikia pagal Savivaldybės administracijos direktoriaus įsakymu tvirtinamą darbo reglamentą. Darbo grupės narių kadencijos trukmė – trys metai nuo paskyrimo dienos; tie patys darbo grupės nariai į darbo grupę gali būti skiriami ne daugiau kaip dviem kadencijoms iš eilės; 
. darbo grupė, patikrinusi informaciją apie dalyvių atitiktį Programai, per 5 darbo dienas nuo registracijos pabaigos teikia tvirtinti tinkamų dalyvių (darbdavių ir jaunimo) sąrašą Savivaldybės administracijos direktoriui;
. jeigu jaunuolių, norinčių dalyvauti Programoje, yra daugiau nei Programai skirta lėšų, atrenkami tie jaunuoliai, kurie registracijos formas ir kitus dokumentus pateikė anksčiau (atsižvelgiama į registracijos datą ir laiką); 
. finansavimas skiriamas / neskiriamas Savivaldybės administracijos direktoriaus įsakymu, atsižvelgiant į darbo grupės protokolinius nutarimus;
. Su atrinktais ir tinkamais Programos dalyviais tarp Savivaldybės administracijos, darbdavio ir įdarbinamo jaunuolio pasirašoma trišalė bendradarbiavimo sutartis (3 priedas). 
. Darbdavio ar jaunimo iniciatyva nesudarant sutarties ar ją nutraukus anksčiau negu numatytas terminas, pasirašyti trišalės bendradarbiavimo sutarties kviečiamas kitas sąraše esantis programos dalyvis.

 SKYRIUS


. Darbdaviui, dalyvaujančiam Programoje, už kiekvieną įdarbintą jaunuolį lėšos kompensuojamos šia tvarka:
. per mėnesį 300,00 Eur (trys šimtai eurų) už jaunuolį, įdarbintą visu darbo krūviu; 
. jeigu jaunuolis dirba ne visu darbo krūviu, kompensacija skaičiuojama proporcingai pagal faktiškai dirbtą laiką; nekompensuojamos išlaidos: viršvalandžiai, atostoginiai, nedarbingumas, kompensacijos už nepanaudotas atostogas, apmokėjimas už darbą poilsio ir švenčių dienomis; 
. kompensuojamų išlaidų periodas – liepos–rugpjūčio mėnesiai, ne ugdymo proceso metu;
. darbdavys, siekdamas gauti jaunuolio, įdarbinto pagal Programą, darbo vietos išlaikymo kompensaciją, Savivaldybės administracijai pateikia trišalėje sutartyje nurodytus jaunuolio įdarbinimo pagrindimo dokumentus; 
. vienam darbdaviui kompensuojama ne daugiau kaip už 5 įdarbintus jaunuolius;
. maksimali kompensavimo trukmė vienam įdarbintam jaunuoliui yra 2 mėnesiai, dirbant pilnu darbo krūviu; jei jaunuolis dirba nepilnu darbo krūviu, tuomet kompensacija skaičiuojama proporcingai faktiškai dirbtam laikui ir kompensacijos suma vienam įdarbintam jaunuoliui per visą įdarbinimo laikotarpį einamaisiais kalendoriniais metais negali viršyti 600,00 Eur (šešių šimtų eurų);
. įdarbintas jaunuolis šia Programa gali pasinaudoti tik vieną kartą per kalendorinius metus.
 SKYRIUS


. Įdarbinant jaunimą pagal Programą vadovaujamasi Lietuvos Respublikos teisės aktais, reglamentuojančiais asmenų iki aštuoniolikos metų įdarbinimą.
. Darbdavys už netinkamą lėšų naudojimą, už netinkamą dokumentų pateikimą Savivaldybei atsako Lietuvos Respublikos teisės aktų nustatyta tvarka.
. Programos vykdymą organizuoja Savivaldybės administracija. 
. Programos vykdymo dokumentai tvarkomi ir saugomi Dokumentų tvarkymo ir apskaitos taisyklių nustatyta tvarka. Už jų tinkamą tvarkymą ir saugojimą atsakingas Koordinatorius.
. Aprašas gali būti keičiamas arba naikinamas Savivaldybės tarybos sprendimu.
–––––––––––––––––––––––––––––––

                                                                   Kauno rajono savivaldybės jaunimo
vasaros užimtumo ir integracijos į darbo
rinką programos finansavimo tvarkos aprašo
 priedas



Darbdavio pavadinimas		
Registracijos adresas		
Kodas		
Vadovo pareigos, vardas, pavardė	
Kontaktinis asmuo		
Kontaktinio asmens telefono numeris	
El. paštas		
Trumpas darbdavio veiklos aprašymas	
Ar turi pradelstų mokesčių, vietinių rinkliavų skolų Savivaldybės biudžetui? (TAIP/NE)	
Veiklos vykdymo adresas, kur jaunuolis bus įdarbintas	
Darbo pobūdis (trumpai aprašyti ką jaunuoliui reikės atlikti)	
Planuojamo įdarbinimo data  (nuo kada iki kada)	
Siūlomas darbo grafikas	
Siūlomas mėnesio atlygis		
Pageidavimai kandidatams	
Papildomai suteikiamos naudos darbuotojui (pvz.: maitinimas, apgyvendinimas, kelionė į ir iš darbo ir pan.)	
Planuojamų įdarbinti nepilnamečių  skaičius	


Pastaba. Įdarbinant asmenis iki 18 metų, privaloma vadovautis Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo, patvirtinto Lietuvos Respublikos Vyriausybės 2017 m. birželio 28 d. nutarimu Nr. 518, reikalavimais

–––––––––––––––––––––––––––––––––––––



Kauno rajono savivaldybės jaunimo
vasaros užimtumo ir integracijos į darbo
rinką programos finansavimo tvarkos aprašo
 priedas




Vardas 		
Pavardė		
Gimimo data		
Adresas		
Mokykla, klasė		
Telefono numeris		
El. paštas		
Tėvų kontaktinis telefono numeris		
Šeimai taikoma atvejo vadyba (taip/ne)			
Šeimoje auga 3 ir daugiau vaikų (taip/ne). Jei atsakėte taip, būtina pridėti šeimos sudėties pažymą	
Gyvenu tik su vienu iš tėvų (taip/ne). Jei atsakėte taip, būtina pridėti šeimos sudėties pažymą	
Dalyvavau pasirengimo darbui programose. Išvardyti kokiose ir kada 	
Sutarto darbo pobūdis arba pareigos, nurodoma darbo veiklos vieta	
Įdarbinimo laikotarpis		
Darbdavio, su kuriuo sutartas įsidarbinimas, pavadinimas, adresas, tel. Nr., vadovo vardas, pavardė, parašas						
Darbdavio patvirtinimas, kad įdarbinamas jaunuolis nėra su juo susijęs giminystės ryšiais	


Pastaba. Įdarbinant asmenis iki 18 metų, privaloma vadovautis Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo, patvirtinto Lietuvos Respublikos Vyriausybės 2017 m. birželio 28 d. nutarimu Nr. 518, reikalavimais.

–––––––––––––––––––––––––––




Kauno rajono savivaldybės jaunimo
vasaros užimtumo ir integracijos į darbo
rinką programos finansavimo tvarkos aprašo
 priedas



_____________   Nr. ____
Kaunas

 SKYRIUS


Kauno rajono savivaldybės administracija (toliau – Savivaldybė), atstovaujama administracijos direktoriaus (vardas, pavardė), Darbdavio (pavadinimas, kodas), atstovaujama (pareigos, vardas, pavardė), veikiančio pagal ......(toliau – Darbdavys) ir Jaunuolis (vardas, pavardė, gimimo data, gyvenamosios vietos adresas, tel., mokymosi įstaiga, klasė) (toliau – Įdarbinamasis), toliau bendrai vadinami Šalimis, vadovaudamiesi Kauno rajono savivaldybės jaunimo vasaros užimtumo ir integracijos į darbo rinką programa, patvirtinta Kauno rajono savivaldybės tarybos 
2024 m. balandžio 25 d. sprendimu Nr. TS-__ „Dėl Kauno rajono savivaldybės jaunimo vasaros užimtumo ir integracijos į darbo rinką programos finansavimo tvarkos aprašo patvirtinimo“ (toliau – Programa), ir kitais teisės aktais, sudarėme šią trišalę bendradarbiavimo sutartį (toliau – Sutartis).

 SKYRIUS


Šalių bendradarbiavimas ir įsipareigojimai įgyvendinant Kauno rajono savivaldybės jaunimo vasaros užimtumo ir integracijos į darbo rinką programą, patvirtintą Kauno rajono savivaldybės tarybos 2024 m. balandžio 25 d. sprendimu Nr. TS-__ „Dėl Kauno rajono savivaldybės jaunimo vasaros užimtumo ir integracijos į darbo rinką programos finansavimo tvarkos aprašo patvirtinimo“.

 SKYRIUS


. Savivaldybė įsipareigoja:
. viešinti ir teikti visą informaciją apie Programą;
.	ne vėliau kaip per 15 darbo dienų nuo dokumentų, nurodytų Sutarties 2.8 papunktyje, pateikimo dienos Darbdaviui kompensuoti 300,00 Eur (tris šimtus eurų), o Įdarbinamajam dirbant ne pilnu darbo krūviu – proporcingai faktiškai dirbtam laikui. Kompensuojamų išlaidų 
periodas – einamųjų kalendorinių metų liepos–rugpjūčio mėnesiai, ne ugdymo proceso metu, maksimali kompensavimo trukmė yra 2 mėnesiai.
.	Darbdavys įsipareigoja:
.	pasirašyti su Įdarbinamuoju teisės aktus atitinkančią darbo sutartį;
.	įdarbinti Įdarbinamąjį nuo .... m. ........... iki ..........;
.	įdarbinti Įdarbinamąjį ________(etato dydis);
.	įdarbinant Įdarbinamuosius vadovautis Lietuvos Respublikos teisės aktais ir nustatytomis tvarkomis, kurios apibrėžia asmenų iki aštuoniolikos metų įdarbinimą;
.	užtikrinti Įdarbinamajam teisės aktų reikalavimus atitinkančias darbo sąlygas;
.	išmokėti Įdarbinamajam darbo sutartyje nurodytu laiku nustatytą darbo užmokestį;
.	sumokėti, vadovaujantis teisės aktais, visus mokesčius susijusius su darbo santykiais;
.	Programai pasibaigus, bet ne vėliau kaip iki rugsėjo 15 d., Savivaldybei kartu su prašymu išmokėti kompensaciją pateikti šiuos dokumentus:
.	 darbo sutarties patvirtintą kopiją;
. darbo laiko apskaitos žiniaraščio(-ių) patvirtintą kopiją(-as);
.	 darbo užmokesčio išmokėjimo žiniaraščio patvirtintą kopiją;
.	 banko sąskaitos išrašo, patvirtinančio darbo užmokesčio išmokėjimo faktą, patvirtintą kopiją. 
.	Atleidus iš darbo Įdarbinamąjį, per 3 darbo dienas nuo atleidimo dienos raštu apie tai informuoti Savivaldybę, nurodant darbo sutarties nutraukimo priežastį.
.	Įdarbinamasis įsipareigoja:
.	jeigu Įdarbinamajam yra iki 16 metų, pateikti vieno iš tėvų ar kito atstovo pagal įstatymą raštišką sutikimą, jog Įdarbinamasis dirbtų, ir asmens sveikatos priežiūros įstaigos išduotą medicininę pažymą su išvada, kad jis tinkamas dirbti konkretų darbą;
.	 laikytis darbo sutartyje nurodytų sąlygų;
.	nenutraukti darbo sutarties be svarbių priežasčių.

 SKYRIUS


.	Sutarties Šalys už Sutartyje nurodytų įsipareigojimų nevykdymą ar netinkamą vykdymą atsako įstatymų ir kitų teisės aktų nustatyta tvarka.

 SKYRIUS


.	Šalys garantuoja šios Sutarties pagrindu gautos informacijos konfidencialumą.
.	Nė viena Sutarties Šalis neturi teisės perduoti Sutartimi apibrėžtų teisių ir pareigų tretiesiems asmenims be raštiško kitos Šalies sutikimo.
.	Pasikeitus Šalių adresams ar banko rekvizitams, Šalis per 5 kalendorines dienas informuoja apie tai kitą Šalį. 
.	Sutartis gali būti nutraukta, pakeista, papildyta visų Šalių raštišku susitarimu.
.	Sutartis sudaryta lietuvių kalba, 3 egzemplioriais, turinčiais vienodą juridinę galią.
.	Ginčai dėl Sutarties vykdymo sprendžiami teisės aktų nustatyta tvarka.
. Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo dienos.

 SKYRIUS


Kauno rajono savivaldybės administracija	Kodas 188756386	Savanorių pr. 371, Kaunas		Įdarbinamasis	Vardas Pavardė	Gimimo data 	Adresas	Darbdavys 	Pavadinimas	Kodas, adresas	Banko sąskaita		
_______________________	(parašas)		____________________	(parašas)	________________________	(parašas)	
______________________	(vardas ir pavardė)      A. V.		___________________	(vardas ir pavardė)		______________________   	(vardas ir pavardė)      A. V.		



Kauno rajono savivaldybės jaunimo
vasaros užimtumo ir integracijos į darbo
rinką programos finansavimo tvarkos aprašo
 priedas

Kauno rajono savivaldybės administracijai


______________
(Data)
Aš, _________________________________________________________________________
(vardas, pavardė, gimimo data, gyvenamoji  vieta, telefono numeris, elektroninis paštas, mokymosi įstaiga)

sutinku, kad Duomenų valdytojas – Kauno rajono savivaldybės administracija (toliau – Administracija), tvarkytų mano asmens duomenis su tikslu:
. patikrinti deklaruotą gyvenamąją vietą;
. patikrinti mokinio statusą;
. sudaryti trišalę bendradarbiavimo sutartį.

Tvarkomi duomenys bus saugomi 12 mėnesių nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka.

Esu informuotas (-a), kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę:
. žinoti (būti informuotas) apie mano asmens duomenų tvarkymą;
. susipažinti su savo asmens duomenimis ir kaip jie yra tvarkomi;
. reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų;
. mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais.

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.



(vardas, pavardė)		(parašas)










SAVIVALDYBĖS TARYBOS SPRENDIMO
„DĖL KAUNO RAJONO SAVIVALDYBĖS JAUNIMO UŽIMTUMO VASARĄ IR INTEGRACIJOS Į DARBO RINKĄ PROGRAMOS FINANSAVIMO TVARKOS APRAŠO PATVIRTINIMO“ PROJEKTO 
AIŠKINAMASIS RAŠTAS

2024 m. balandžio 10 d.
Kaunas

.	Sprendimo projekto tikslai, uždaviniai.
Sprendimo projekto tikslas – sudaryti palankias sąlygas kokybiškam jaunuolių užimtumui didinti vasaros atostogų metu (ne ugdymo proceso metu).
.	Siūlomos teisinio reguliavimo nuostatos. 
Nustatomos naujos teisinio reguliavimo nuostatos jaunuolių užimtumui didinti vasaros atostogų metu (ne ugdymo proceso metu).
.	Laukiami rezultatai.
Pritarus sprendimo projektui, bus užtikrintas jaunimo užimtumas vasaros atostogų metu (ne ugdymo proceso metu), ugdomos jaunuolių kompetencijos, savarankiškumas, žinios apie įsitvirtinimą į darbo rinką.
.	Lėšų poreikis ir šaltiniai.
Sprendimui įgyvendinti lėšos numatytos Savivaldybės biudžete  – 6 tūkst. Eur.
. Būtinumas skelbti sprendimą Teisės aktų registre. Viešinimas. 
Skelbti Teisės aktų registre, Kauno rajono savivaldybės interneto svetainėje www.krs.lt.
. Antikorupcinis vertinimas.
Vertinimas atliktas.
. Kiti sprendimui priimti reikalingi pagrindimai, skaičiavimai ir paaiškinimai:
Lietuvos Respublikos vietos savivaldos įstatymo 16 straipsnio 8 dalyje nurodyta, kad viena iš savarankiškųjų savivaldybių funkcijų yra ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas, taip pat Lietuvos Respublikos vietos savivaldos įstatymo 7 straipsnio 19 dalyje nurodyta, kad viena iš valstybės perduotų funkcijų yra jaunimo politikos įgyvendinimas.
Įgyvendinant Kauno rajono savivaldybės 2023–2025 m. strateginiame veiklos plane numatytą 09.02 programos tikslą, vienas iš uždavinių yra vaikų ir jaunimo užimtumo didinimas. Šio tarybos sprendimo įgyvendinimas padės įgyvendinti Kauno rajono strateginiame veiklos plane numatytus tikslus.
.	Sprendimo projekto rengėjai. Asmuo, atsakingas už sprendimo įvykdymą.
Sprendimo projekto iniciatorė ir rengėja, taip pat atsakinga už sprendimo 
įgyvendinimą – Kauno rajono savivaldybės administracijos Jaunimo reikalų koordinatorė (vyriausioji specialistė) Domantė Sinkevičiūtė. 


Jaunimo reikalų koordinatorė (vyriausioji specialistė)	                                  Domantė Sinkevičiūtė
